Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maribel García Malo andreak egindako galderaren erantzuna, Foru Diputazioak emana, errenta bermatuaz gainera beste laguntza batzuk jaso dituzten familia-unitateen kopuruari buruzkoa. Galdera 2018ko urtarrilaren 12ko 4. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 7an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Maribel García Malo andreak galdera egin du (9-17/PES-000265) errenta bermatuaz gainera beste laguntza batzuk jaso dituzten familia-unitateen kopuruari buruz. Hona Nafarroako Gobernuko Eskubide Sozialetako kontseilariaren erantzuna:

Zenbat familia-unitatek jaso dituzte 2017an, errenta bermatuaz gainera,

a) Gizarte larrialdiko laguntzak: Udalek kudeatzen duten programa bat denez, oraindik ez ditugu eskuratu 2017ko datu metatuak. Datu hori izan bezain laster, helarazi eginen dizugu.

b) Laguntza bereziak: 1.467, errenta bermatua jasotzen dutenen % 9,22. Alderaketa eginez, 2014an 1.677 izan ziren, gizarteratze-errentaren onuradunen % 14,31.

c) Etxebizitza-laguntzak: 3.043, errenta bermatua jasotzen duten guztien % 19,12. Daukagun informazioak ez du aukerarik ematen 2014rako adierazle hori bera emateko.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko otsailaren 6an.

Eskubide Sozialetako kontseilaria: Miguel Laparra Navarro